Die wêreld in foto’s – 25 Februarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Donald Trump, die Amerikaanse president, inspekteer ŉ erewag tydens ŉ seremoniële onthaal in Rashtrapati Bhavan, die Indiese presidensiële paleis in Nieu-Delhi, Indië. (Foto: Alex Brandon, AP) Die Olimpiese ringe weerkaats in die venster van ŉ hotel terwyl ŉ gemaskerde kelner aan die werk is in dié hotel se restaurant in Odaiba, Tokio werk. (Foto: Jae C Hong, AP) ŉ Vrou loop in ŉ oorstroomde woonbuurt in Djakarta, Indonesië. Reën oornag het daartoe gelei dat riviere oorstroom het waarna modderige water na woon- en sakegebiede gestroom het. (Foto: Tatan Syuflana, AP) Mense wat lojaal is jeens die Houthi-rebelle skree slagspreuke tydens ŉ byeenkoms daarop gemik om meer vegters vir die Houthi-beweging in Sanaa, Jemen, te mobiliseer. (Foto: Hani Mohammed, AP) ŉ Betoger met die Palestynse nasionale vlag voor die Israelse weermag tydens ŉ betoging teen pres. Donald Trump se Midde-Ooste-inisiatief in die Jordaanvallei in die Wesoewer. (Foto: Majdi Mohammed, AP).